翟凤翀

翟凤翀（），字尔腾，号凌玄，山东青州府益都县人，匠籍，明朝政治人物，同進士出身。

生平
萬曆二十八年（1600年）庚子科山東鄉試第七十二名舉人，萬曆三十二年（1604年）甲辰科进士《萬曆三十二年甲辰科進士履歷》：翟鳳翀，凌玄，诗一，庚辰四月初九日生。益都县人，庚子七十二，會九十二，三甲一百三十六名。大理政，乙巳授吴桥知县，戊申調任丘县，庚戌考选，壬子授河南道御史，癸丑巡按遼東，……按察司經歷，庚申升南户部郎中，調南兵部郎中，辛酉升南光禄寺少卿，……升右佥都御史、巡抚延绥，己巳起兵部右侍郎，巡抚天津，左侍郎，辛未养病。，三十三年授直隶吴桥知县，三十六年調任任丘县劉統、劉炳《任邱縣志·卷七》，三十八年考选，四十年授河南道御史，四十一年巡按辽东，上疏劾吕贵、邢洪、凌应登三人之罪，曰：“大臣造膝无从，小臣叩阍无路。宦寺浸用，政令多违，实开群小假借之端，成太阿倒持之势。”《明史·翟凤翀传》與給事中郭尚宾同日貶官，贬为山西按察司经历。時稱“二諫”。

明光宗即位，起補南京户部主事。憙宗即位，擢武選司郎中。天启元年（1621年）三月升为南京光禄少卿，二年三月升大理寺左寺丞，三年三月升本寺添注右少卿，閏十月被推升都察院右佥都御史、巡抚延绥，因得罪魏忠贤，指使御史卓邁和汪若極弹劾，五年六月被削职，回籍听勘。

崇祯初年（1628年）初起为户部右侍郎，父喪歸。服闋，崇祯三年（1630年）三月二日，以兵部左侍郎巡抚天津。《天津通志》四年以病告歸，又值母喪，病益增劇，崇祯六年癸酉遂卒范景文《再祭凌鉉翟先生文》：嗚呼痛哉！癸酉岁杪，吾师凌鉉先生薨于里第。。追赠兵部尚书。工部尚書兼東閣大學士范景文撰《天津督抚凌玄翟公墓志铭》 前督理辽饷兼抚天津、加服俸兵部左侍郎、兼都察院右副都御史凌玄翟公，以崇祯六年癸酉十月二十二日薨，其元配谢淑人，与公生同年，先七十有一日而陨，公薨闻讣，天子震悼，遣官祭，以少牢晋公大司马爵。及嗣恤齎有加焉。其嗣子元衡、元会，将以丙子岁某日月，奉公与淑人合葬于淄原五福山之赐阡。 而以其弟凤翴状来请余，表公墓门之石，余于公门下士也，公令吴时，余方就童子试，公亟器重余，延读衙斋，躬为提命，虽雪庭桃李乎，推奖期贵踰等夷矣。公既入为名御史，以廷争撄鳞落职补外，当光庙践祚时，余为铨曹，始以恩诏推毂公，而束于常格，仅得量移南计部，及公镇津门时，余亦待罪通州，建牙列戟相望也，于公国士之期待甚惬。而余私怀之，遇内揣报称，百未有一当，虽微季君之状，余将表焉。既命之矣，谊不得辞，谨按状： 公讳凤翀，字尔腾，凌玄其别号云。先世自骈邑徙益都者曰钟，钟生旺，旺举子十人，其第五曰宁，宁生冕，冕生鸿胪君静吾公，即公父也，自冕以下皆以公贵，赠如其官，鸿胪君娶于高，以万历丁丑四月诞公，有彩云节剑之祥。 公生而岐嶷，器识不凡，弱冠补弟子员，又三年，登贤书，又三年，成甲辰进士，筮仕吴邑，邑黑子地，而公政成为天下最，三年以能治剧徙虞丘，其治虞丘，犹治吴也。又三年，以循卓异等陟曹台。又三年，出按辽左，辽时宁宇未有，害会攻北关事急，且遣质子以自固，公所策辽事甚豫且悉，前后章数十上，当事者以为太早，计格不行。又三年，遂有乙卯召对之事。当是时，刘公光复以慈爱仁孝二语几陷不测，公抗疏力援，赖神祖优客寝不报，公愈益行其志，摧击珰弁无所避，竟以是得徙外，而公是时直声震天下矣！里居七载，始起公南户曹，转武选郎，再晋光禄少卿，遂迁北棘寺繇丞历卿，贰巳乃出抚延，四岁凡六迁其官。所至，然历有声，抚延之明年，珰祸起，而公不免矣！当甲乙间古今来，一晦昧世界也，而余恒谓其清明，转甚何，则人臣比肩，事主清浊邪正，互相题隲，宁有定时，即素称朗鉴清议者，举以相加，未必受也！赖是时膴贵之于罪废，遂判淄渑岂曲逆，怀英所得藉口哉！而公之前此触珰，积怨已深，发机独早，官棘寺时，又与杨左诸君子相昕夕。为珰所次骨怨，宜公之被祸尤烈，宵人罗织，百计周内，卒无所得。公仅以有颂无规四字驱入要典中。虽公之温恭淑慎，无瑕可集，然亦属有天幸矣！此四言者善，为刘公薄罪，刘公所心铭也。而诛为未溢，独此不可以欺三尺童子，况天下后世乎？主上御宇 会朝清明，不旬月，而蒲轮之征四贲，方以少司农登启事，而公适居鸿胪公艰，鸡骨支床，绝意人世，己巳冬，边方躏入，素冠栾栾，旋以右司马起矣！公之出也，内恋慈帏，未能绝裾，而三日内厪天语致问者五，星言叱驭，行次逐鹿，因其守，兵斩游骑二十余级。余时自中州来避边冲，奋斩直前，时勤王师未有至者，天子闻余与公先后至，则破颜色喜，方锐意倚毗会有忌者，余逆出卫陵，以公镇津门矣！余之出也，千里冒白刃，咫尺不得见天子，公之镇津也，先后廷推六人，鲜当上意。至是，乃特以命公。陛辞日，上召对黼座前，问方略，公对:以招复正，振尔营修，浚河防，相机酌，务保万全。上复讯以边情，公首以招回难民对，上佇思颔之，赐茶及银币，从来外臣未有得入槛内及以卿称者，皆异数也。上雅知公先朝抗节及按辽左事，以津为襟吭之扼也，故属意公如此，公既感激殊遇，竭蹷自请简，卒蒐乘清戎实伍，调浙闽，援丁广，屯海壖，募置洋炮，教以番丁，信赏必罚，用闲出奇，屡有擒斩。夏五月，复用叛臣，谋大举，内寇为梗运计。公躬履行间，不免甲而露处者，旬日，已而合诸镇兵进剿，乃狼豕奔四城，克复，公加服俸比尚书。又以济岭等处奇捷，赐白金文绮。公之功名大著于时，而公亦已病瘁矣！郊祀礼成，余与公扈跸归，至杨村，而公疾作，已而复闻太夫人有霜露恙，公遂力请骸骨章五，上乃得请天眷隆渥，计日为痊，公归八月，而太夫人遽捐馆，劳臣之身，膺此毁瘠，其敢以灭性为允灵，恫加恩泉壤有命自天，距襄事期仅四旬，而骑箕返驭，竟为死孝矣。悲夫！ 公天性孝友，博大惇笃，内行备于谦牧赉，子暨以慈仁若乃劲节，訏谟正辞直道埋轮叱驭，则中外澄清秉钺，建牙则边方率服，虽复山甫之咏，柔嘉方叔之称显允，公无愧焉！然而大臣筹国不在有可见之功，而在有不夺之识，边鄙不靖十八年，于玆我国家兵力困于外，元气竭于内，忠臣志士之谋勇殚矣！而未有涯涘使早用公言，如公所建扼喉之吭，批郤梼虚之策，宁有今日哉！公屡疏不获，请大声疾呼曰：为计不早，清河抚顺之间，当为战场，十年后，臣不知辽之所终，边臣之肉其足食哉！不幸公言而验，当事者不思公言，反挤而欲杀之，此终古所负戟而叹也！至其车辙所临，恩威翔洽，士习其化，民被其泽，有古循吏传，所未易详者，则又余小子及我邦人爱戴之，恩私而未敢为阿好之言也！为表其大且著者。 谢淑人生而婉慧，幼有合仪，十七于归，执妇道甚恪，滫濳之供，靡弗虔也，其佐公也，勤而能慎，俭而有礼，既贵矣！服澣濯躬辟，绩以训迪，其女若妇无忘食贫操作，时而又明于当世之务，达大体安义命，公遭罗织时，无愠容，及复起，无喜色，其于君亲大义概乎？若有闻也！因表公而并识之，若爵里子姓之详，则载家传中。大明崇祯九年丙子。

 家族 
曾祖翟寧。祖父翟冕，太醫院吏目。父翟入道為庠生，官鴻臚寺序班。母高氏。具慶下。弟翟鳳翮（貢士）。《萬曆三十二年甲辰科進士登科録》

夫人谢氏，封淑人。孫翟延初，順治己亥進士，

 參考文獻 

 延伸阅读 

F
Category:益都人
Category:明朝吳橋縣知縣
Category:明朝任丘縣知縣
Category:明朝監察御史
Category:南京兵部郎中
Category:明朝南京光祿寺少卿
Category:明朝大理寺少卿
Category:明朝延绥巡抚
Category:明朝兵部侍郎
Category:明朝户部侍郎
Category:明朝經歷
Category:明朝天津巡抚